Nelspruit-man het sy broer verkragArgieffoto ŉ 36-jarige man is Dinsdag in die Nelspruit-streekshof in Mpumalanga tot 10 jaar tronkstraf gevonnis nadat hy sy 16-jarige verstandelik gestremde broer verkrag het. Die man, wie se naam nie bekend gemaak mag word nie om die identiteit van sy broer te beskerm, is van Matsulu buite Nelspruit, het ŉ Sapa-korrespondent berig. “Wat dit nog moeiliker maak is dat jy nie berou toon nie en omdat die slagoffer verstandelik gestremd is, is dit moeilik vir hom om ‘ja’ of ‘nee’ te sê vir dit wat met hom gebeur,” het landdros Willie Wilkens aan die beskuldigde gesê. Die misdaad het op 30 April 2011 plaasgevind. Die man het sy broer na sy kamer agtervolg en hom verkrag. Die beskuldigde is op 5 Mei in hegtenis geneem en sy aansoek om borgtog is afgekeur. Die hof het gehoor die verkragter ly ook aan ŉ geestelike versteuring, maar is stabiel wanneer hy medikasie gebruik.